**แผนฉุกเฉินกรณีพบพนักงานติดเชื้อไวรัสโควิด-19**

ตามที่บริษัทประกาศมาตรการเฝ้าระวังการระบาดของโรคติดเชื้อไวรัสโคโรนา 2019 หรือโรคโควิด 19 ไปแล้วนั้น หากผลการเฝ้าระวังพบว่าพนักงานป่วยติดเชื้อไวรัสโควิด-19 บริษัทกำหนดแผนฉุกเฉินดังต่อไปนี้

1. **แผนฉุกเฉินระดับที่ 1 กรณีพบพนักงานติดเชื้อไวรัสโควิด-19 เพียง 1 ราย**
   1. พบพนักงานติดเชื้อไวรัสโควิด-19 เพียง 1 รายภายในโรงงาน ให้ฝ่ายบุคคลประสานงานไปยังสาธารณสุขจังหวัดทราบ เพื่อสอบสวนโรค และส่งพนักงานไปยังสถานพยาบาลเพื่อดำเนินการรักษาโดยเร็ว
   2. ผู้บริหารสั่งหยุดการผลิตของหน่วยงานที่พนักงานท่านนั้นปฏิบัติงาน รวมถึงหน่วยงานที่มีปฏิสัมพันธ์กับหน่วยงานนั้นทุกหน่วยงานเป็นการชั่วคราว และกำหนดให้ฝ่ายบุคคลประสานงานไปยังหน่วยงานภาครัฐหรือเอกชน มาดำเนินฉีดพ่นฆ่าเชื้อและทำความสะอาดอย่างถูกสุขลักษณะในบริเวณที่ต้องสงสัยว่าพนักงานท่านนั้นมีส่วนร่วมในการปฏิบัติงานทุกพื้นที่
   3. พนักงานที่ใกล้ชิดกับพนักงานที่ต้องสงสัยว่าติดติดเชื้อไวรัสโควิด-19 ทุกคน ต้องถูกพักงาน และกักตัวเองอยู่ ณ บ้านพักของตนเป็นเวลา 14 วัน เพื่อเฝ้าระวังการติดเชื้อไวรัสโควิด-19 หากพบว่าตนเองมีอาการไม่สบาย, เป็นไข้ มีอุณหภูมิร่างกายสูงกว่า 37.5 C, มีอาการไอ จาม ปวดศรีษะ หอบเหนื่อย หายใจลำบาก หรือมีอาการคล้ายเป็นหวัด ต้องรีบไปพบแพทย์ และรีบโทรศัพท์แจ้งให้ฝ่ายทรัพยากรมนุษย์ทราบโดยทันที เพื่อดำเนินการตามข้อ 1.1
   4. พนักงานที่ไม่ได้ทำงานใกล้ชิดกับพนักงานที่ติดเชื้อไวรัสโควิด-19 และมีสุขภาพร่างกายเป็นปกติสามารถปฏิบัติหน้าที่ได้ตามปกติ แต่ต้องอยู่ภายใต้มาตรการการฝ้าระวังการระบาดของโรคติดเชื้อไวรัสโควิด-19 ของบริษัทอย่างเข้มงวด
   5. ผู้บริหารฝ่ายผลิตรับผิดชอบการคัดแยกสินค้ากึ่งสำเร็จรูป หรือสินค้าสำเร็จรูปที่พนักงานที่ติดเชื้อไวรัสโควิด-19 มีส่วนร่วมในการปฏิบัติงาน ออกจากสินค้าอื่นๆ ห้ามส่งต่อไปยังหน่วยงานถัดไปหรือส่งไปยังลูกค้าเป็นอันขาด แล้วให้ทำลายทิ้งอย่างถูกสุขลักษณะเพื่อป้องกันการแพร่เชื้อไปยังบริเวณอื่นโดยทันที
   6. ฝ่ายบุคคลรับผิดชอบการติดตามอาการของพนักงานที่ติดเชื้อไวรัสโควิด-19 และประสานงานการฟื้นฟูสมรรถนะของพนักงานจนมีร่างกายแข็งแรงสามารถกลับมาปฏิบัติได้ตามปกติ
   7. กำหนดให้ผู้บริหารฝ่ายบุคคลรับผิดชอบการประชาสัมพันธ์และประสานงานกับหน่วยงานภาครัฐและหน่วยงานภายนอกอื่นๆ
2. **แผนฉุกเฉินระดับที่ 2 กรณีพบพนักงานติดเชื้อไวรัสโควิด-19 ตั้งแต่หรือมากกว่า 2 ราย**
   1. พบพนักงานติดเชื้อไวรัสโควิด-19 ตั้งแต่หรือมากกว่า 2 รายภายในโรงงาน ไม่ว่าจะเป็นการติดเชื้อจากบุคคลแรกหรือไม่ก็ตาม ให้ฝ่ายบุคคลประสานงานไปยังสาธารณสุขจังหวัดทราบ เพื่อสอบสวนโรค และส่งพนักงานไปยังสถานพยาบาลเพื่อดำเนินการรักษาโดยเร็ว
   2. ผู้บริหารสั่งหยุดการประกอบกิจการโรงงานโดยทันที เป็นเวลา 3 วัน และกำหนดให้ฝ่ายบุคคลประสานงานไปยังหน่วยงานภาครัฐหรือเอกชน มาดำเนินฉีดพ่นฆ่าเชื้อและทำความสะอาดอย่างถูกสุขลักษณะทั้งบริษัทในทุกพื้นที่โดยเร็ว
   3. พนักงานที่ใกล้ชิดกับพนักงานที่ต้องสงสัยว่าติดติดเชื้อไวรัสโควิด-19 ทุกคน ต้องถูกพักงาน และกักตัวเองอยู่ ณ บ้านพักของตนเป็นเวลา 14 วัน เพื่อเฝ้าระวังการติดเชื้อไวรัสโควิด-19 หากพบว่าตนเองมีอาการไม่สบาย, เป็นไข้ มีอุณหภูมิร่างกายสูงกว่า 37.5 C, มีอาการไอ จาม ปวดศรีษะ หอบเหนื่อย หายใจลำบาก หรือมีอาการคล้ายเป็นหวัด ต้องรีบไปพบแพทย์ และรีบโทรศัพท์แจ้งให้ฝ่ายทรัพยากรมนุษย์ทราบโดยทันที เพื่อดำเนินการตามข้อ 2.1
   4. เมื่อบริษัทหยุดงาน 3 วันแล้ว ก่อนจะเริ่มการทำงานใหม่ในวันรุ่งขึ้น ให้ฝ่ายบุคคลแจ้งไปยังหน่วยงานภาครัฐหรือเอกชน มาดำเนินฉีดพ่นฆ่าเชื้อและทำความสะอาดอย่างถูกสุขลักษณะทั้งบริษัทในทุกพื้นที่อีกครั้ง
   5. เมื่อเปิดการทำงานพนักงานที่มีสุขภาพเป็นปกติ สามารถปฏิบัติหน้าที่ได้ตามปกติ แต่ต้องอยู่ภายใต้มาตรการการฝ้าระวังการระบาดของโรคติดเชื้อไวรัสโควิด-19 ของบริษัทอย่างเข้มงวด
   6. ฝ่ายบุคคลรับผิดชอบการติดตามอาการของพนักงานที่ติดเชื้อไวรัสโควิด-19 และประสานงานการฟื้นฟูสมรรถนะของพนักงานจนมีร่างกายแข็งแรงสามารถกลับมาปฏิบัติได้ตามปกติ
   7. ผู้บริหารฝ่ายผลิตรับผิดชอบการคัดแยกสินค้ากึ่งสำเร็จรูป หรือสินค้าสำเร็จรูปที่พนักงานที่ติดเชื้อไวรัสโควิด-19 มีส่วนร่วมในการปฏิบัติงาน ออกจากสินค้าอื่นๆ ห้ามส่งต่อไปยังหน่วยงานถัดไปหรือส่งไปยังลูกค้าเป็นอันขาด แล้วให้ทำลายทิ้งอย่างถูกสุขลักษณะเพื่อป้องกันการแพร่เชื้อไปยังบริเวณอื่นโดยทันที
   8. กรรมการผู้จัดการ หรือผู้บริหารที่กรรมการผู้จัดการมอบหมายรับผิดชอบการประชาสัมพันธ์และประสานงานกับหน่วยงานภาครัฐและหน่วยงานภายนอกอื่นๆ

ทั้งนี้ ให้มีผลบังคับใช้ตั้งแต่บัดนี้ เป็นต้นไป

...............................................

กรรมการผู้จัดการ

หมายเหตุ

1. ผู้มีอำนาจสั่งการสูงสุดของบริษัทคือกรรมการผู้จัดการ , หากกรรมการผู้จัดการไม่สามารถปฏิบัติหน้าที่ได้ ให้รองกรรมการผู้จัดการเป็นผู้สั่งการแทน และหากทั้งสองท่านไม่สามาถปฏิบัติหน้าที่ได้ ให้ผู้จัดการฝ่ายผลิตเป็นผู้สั่งการแทน และหากผู้บริหารดังกล่าวข้างต้นไม่สามารถปฏิบัติหน้าที่ได้ ให้หัวหน้างานที่มีอาวุโสสูงสุดทำหน้าที่สั่งการแทนตามลำดับ
2. โทรศัพท์ฉุกเฉินของผู้ที่เกี่ยวข้อง

|  |  |  |
| --- | --- | --- |
| ที่ | บุคคล/หน่วยงาน | โทรศัพท์ |
| 1 | ชื่อ…………… (กรรมการผู้จัดการ) |  |
| 2 | ชื่อ…………… (รองกรรมการผู้จัดการ) |  |
| 3 | ชื่อ…………… (ผู้จัดการฝ่ายผลิต) |  |
| 4 | ชื่อ…………… (หัวหน้างานอาวุโส) |  |
| 5 | ชื่อ…………… (ฝ่ายบุคคล) |  |
| 6 | สาธารณสุขจังหวัด |  |
| 7 | สวัสดิการจังหวัด |  |
| 8 | อุตสาหกรรมจังหวัด |  |
| 9 | องค์กรบริหารส่วนตำบล |  |
| 10 | โรงพยาบาล...................... |  |
| 11 | โรงพยาบาล...................... |  |
| 12 | สำนักงานบรรเทาสาธารณภัย |  |